Plektofrondikularīdes

Plektofrondikularīdes (Plectofrondiculariidae) ir foraminīferu dzimta no polimorfinīdu kārtas. Dzimtu 1957. gadā izveidoja itāļu paleontoloģe Eugēnija Montanaro Gallitelli un piedēvēja to amerikāņu zoologam Džozefam Kušmenam, pamatojoties uz viņa 1927. gadā izveidoto Plectofrondicularinae apakšdzimtu. Ģeohronoloģiski polimorfinīdes ir zināmas no augšējā triasa perioda līdz mūsdienām.

 Apraksts 
Čaula ir izstiepta, saplacināta no malām, biseriāla, kas pāriet uniseriālā, bieži ar ševrona formas kamerām. Atvere ir termināla ar nedaudz neregulārām ribiņām, kas radiāli stiepjas uz iekšpusi un veido ovālajai atverei lūpu. Kaut arī Staffia ģintij nav ševronveida kameras, taču šajā dzimtā tā ir iekļauta tāpēc, ka tās atveres īpatnības liek domāt, ka šī ģints ir cieši saistīta ar Mucronina ģinti.Hayward, B.W., Kawagata, S., Sabaa, A.T., Grenfell, H.R., van Kerckhoven, L., Johnson, K., and Thomas, E., 2012. The last global extinction (Mid-Pleistocene) of deep-sea benthic foraminifera (Chrysalogoniidae, Ellipsoidinidae, Glandulonodosariidae, Plectofrondiculariidae, Pleursostomellidae, Stilostomellidae), their Late Cretaceous-Cenozoic history and taxonomy: Cushman Foundation for Foraminiferal Research Special Publication, v. 43, p. 408. 140. lpp.

 Sistemātika 
Plektofrondikularīžu dalījums ģintīs:World Foraminifera Database
dzimta: Plectofrondiculariidae Cushman, 1927
ģints: Behillia Haman, 1979
ģints: Berthelinella Loeblich & Tappan, 1957 †
ģints: Dyofrondicularia Asano, 1936 †
ģints: Lankesterina Loeblich & Tappan, 1961 †
ģints: Mucronina Ehrenberg, 1839
ģints: Parafrondicularia Asano, 1938 †
ģints: Plectofrondicularia Liebus, 1902 †
ģints: Plectolingulina Hayward, 2012 †
ģints: Sieberina Fuchs, 1970 †
ģints: Staffia Schubert, 1911 †
ģints: Yneziella Akpati, 1966 †

(†) - izmirušu organismu grupa.

 Atsauces 

Kategorija:Foraminīferas